ร้านนี้อยู่ใกล้ๆสุกี้เมาวาริค(ยศเส)ค่ะ เป็นร้านไอศกรีมบนรถน่ารักๆ เห็นเด่นอยู่ริมฟุตบาต พอหม่ำสุกี้เสร็จเลยตรงดิ่งมาลอง

ร้านชื่อ Outspace icecream เพราะใช้ผลไม้ที่เก็บรักษาด้วยวิธีเดียวกับนาซ่า (ใช้ความเย็นแบบไฮโดรเจน??) แต่หน้าตารถเป็นลาย polka dot แบ๊วๆค่ะ ไม่ได้เกี่ยวกับเลย 555 น่าแต่งรถเป็นจรวดเนอะ

คนขายผู้ชายเป็นมิตรดีค่ะ แนะนำพูดคุยเป็นกันเอง

มาถึงไอศกรีมกันบ้าง เค้าจัดเป็น 3 แบบ ค่ะ 1-3 scoop อยู่ที่สกู๊ปละ 45฿ เท่าเดิม ถึงสั่งลดก็ไม่ลดราคานะคะ แต่จะต่างที่การนำเสนอ อย่างของเรา 2 สกู๊ปจะเป็นถ้วยกระดาษทรงสูงที่ใส่น้ำแข็งแห้งไว้ข้างใต้ให้เป็นไอๆ (ซึ่งก็ไม่ได้เกี่ยวกับอวกาศอีกแล้ว ^^)

รสชาติไอศกรีมมี 4 รสค่ะ 
- Yogurt
- Chocolate
- Mascapone cheese
- Italian cake

ส่วน Topping มีเยอะเลย (ดูตามรูปนะคะ) ไอศกรีม 1 สกู๊ปใส่ Topping ได้ 1 อย่าง เค้าจะผัดเข้าด้วยกันเลย ไม่ได้ใส่เป็นท๊อป

วันนี้ที่เราสั่ง
- ไอศกรีมMascapone cheese ผัดกับสตรอเบอร์รี่ รสไอศกรีมไม่เด่นเลย ไม่ชีสเลยค่ะ แต่สตอรเบอร์นี่กรุบๆ เปรี้ยวๆอร่อยดี
- ไอศกรีมช็อกโกแลตผัดกับเวเฟอร์ เฉยๆค่ะ ที่สำคัญคือให้น้อยกว่ารสชีสอย่างเห็นได้ชัด

รู้สึกว่า 90฿ ได้เท่านี้นี่น้อยไปหน่อยค่ะ 
แต่ยังติดใจความกรุบเปรี้ยวของสตรอเบอร์รี่อยู่ ก็อาจจะแวะไปหม่ำอีก ^^